《无题 其二》
清代·曾纪泽

邂逅高唐日未曛，谁言暮雨又朝云。佩环留质亦何益，香火寻盟空复云。

雁帛传书询隐语，鲛绡织句拟《回文》。蓬山有客闻长恨，不怨君王怨六军。

作者简介：（1839—1890）湖南湘乡人，字劼刚。曾国藩长子。同治九年由二品荫生补户部员外郎。光绪四年出任驻英、法大臣。后充驻俄大臣，改崇厚已订之约，收回伊犁和特克斯河地区。中法战争时，力与法人争辩。回国后官至兵部左侍郎。学术贯通中西。有《曾惠敏公全集》。